تکاکی کاجیتا

تکاکی کاجیتا (تاریخ پیدائش 9 مارچ 1959ء) ایک جاپانی طبیعیات دان  ہیں جن کو کمیوکنڈ  اور اس  کے جانشین سپر کمیوکنڈ میں نیوٹرینو پر کیے جانے والے تجربات سے جانا جاتا ہے۔ 2015ء میں ان کو طبیعیات کا نوبل انعام  کینیڈا کے رہائشی طبیعیات دان آرتھر بی مکڈونلڈ  کے ساتھ اشتراک میں دیا گیا۔

ابتدائی اور ذاتی زندگی  
کاجیتا  1959ء میں ہیگاشیماٹسو یاما سیٹا ما، جاپان  میں پیدا ہوئے۔ ان کی بیوی میچیکو، ٹویاما میں رہتی ہیں۔

سوانح حیات  
کاجیتا نے سیٹاما یونیورسٹی سے پڑھا اور 1981ء میں سند فضیلت حاصل کی۔ ٹوکیو یونیورسٹی سے انہوں نے 1986ء میں اپنی ڈاکٹریٹ  کی سند حاصل کی۔ 1988ء سے وہ ٹوکیو یونیورسٹی کے شعبہ انسٹیٹوٹ فار کازمک ریڈیشن ریسرچ  میں کام کرتے رہے جہاں وہ 1992ء میں  معاون پروفیسر جب کہ 1999ء میں پروفیسر  بنے۔

1999ء میں وہ انسٹی ٹیوٹ فار کازمک رے ریسرچ کے شعبہ سینٹر فار کازمک نیوٹرینو کے ڈائریکٹر بن گئے۔ اس وقت 2015ء میں وہ ٹوکیو یونیورسٹی کے شعبے انسٹی ٹیوٹ فار دی فزکس اینڈ میتھمیٹکس آف دی یونیورس سے وابستہ ہیں اور انسٹی ٹیوٹ فار کازمک رے ریسرچ کے ڈائریکٹر بھی ہیں۔ 

1998ء میں سپر کمیوکنڈ میں کاجیتا کی ٹیم کو معلوم ہوا کہ جب کائناتی اشعاع زمین کے کرۂ فضائی سے ٹکراتی ہیں، تو بننے والے نیوٹرینو ماؤنٹ کمیوکا  کے نیچے موجود سراغ رساں تک پہنچنے سے پہلے دو ذائقوں میں  بدل جاتے ہیں۔ اس دریافت نے نہ صرف نیوٹرینو کے جھولنے کو ثابت کرنے میں مدد کی بلکہ اس بات کو بھی ثابت کیا کہ نیوٹرینو کمیت رکھتے ہیں۔ 2015ء میں کاجیتا نے طبیعیات کا نوبل انعام کینیڈا کے رہائشی طبیعیات دان آرتھر بی مکڈونلڈ  کے ساتھ حاصل کیا جن کی سڈبری نیوٹرینوآبزرویٹری نے بھی ایسے ہی نتائج کو دریافت کیا تھا۔ کاجیتا اور مکڈونلڈ کے کام نے شمسی نیوٹرینو کے عرصے دراز کے مسئلہ کو حل کر دیا۔ یہ مسئلہ شمسی نیوٹرینو کے مشاہدے اور پیش گوئی کے درمیان واضح فرق کی وجہ سے آ رہا تھا۔ اس دریافت نے معیاری نمونہ کو کمزور کیا جو نیوٹرینو کو بغیر کمیت کے قیاس کرتا تھا۔ نوبل انعام کے اعلان کے فوراً بعد ٹوکیو یونیورسٹی کی نیوز کانفرنس میں کاجیتا نے کہا، "بلاشبہ میں نیوٹرینو کا شکریہ ادا کرنا چاہتا ہوں۔ اور کیونکہ نیوٹرینو کائناتی اشعاع سے بنتے ہیں لہٰذا میں ان کا بھی شکریہ ادا کرنا چاہوں گا۔"   

نوبل انعام حاصل کرنے کے بعد جس شخص کو کاجیتا نے سب سے پہلے بلایا وہ 2002ء کے طبیعیات  کے نوبل انعام یافتہ مساٹوشی کوشیبا، اس کے سابق مربی اور  نیوٹرینو محققی رفیق تھے ۔

اعزازات  
 1989ءکمیوکنڈ اشتراک کے دوسرے اراکین کے ساتھ برونو روسی پرائز 
 2002ءپنوفسکی  پرائز 
 1987ء میں کمیوکنڈ  کا حصّہ رہتے ہوئے  اور 1999ء میں سپر کمیوکنڈ کا حصّہ رہتے ہوئے  اشائی پرائز 
 1999ءنشینا میموریل پرائز 
 2013ءجولیس  ویس  ایوارڈ 
 2015ء میں نوبل انعام آرتھر بی مکڈونلڈکے ساتھ اشتراک میں نیوٹرینو کے جھولنے کو دریافت کرنے کے سلسلے میں ملا جس میں یہ ثابت ہوا کہ نیوٹرینو اصل میں کمیت رکھتے ہیں۔

مزید دیکھیے  
 جاپانی نوبل انعام یافتگان کی فہرست

حوالہ جات

بیرونی روابط  
 باضابطہ ویب سائٹ 
 پنوفسکی  پرائز 
 ورلیہنگ  ڈس جولیس ویس پریسس  2013ءمٹ ورٹرگ وان کاجیتا 
 کاگرا، تازہ ترین "ثقلی موجی دوربین" کا منصوبہ، جے ایس ٹی سائنس نیوز 2012ء کے ذریعہ شروع کیا گیا۔

== حوالہ جات ==

1959ء کی پیدائشیں
بقید حیات شخصیات
جاپانی نوبل انعام یافتہ
جاپانی طبیعیات دان
جامعہ ٹوکیو کا تدریسی عملہ
سائیتاما پریفیکچر کی شخصیات
نوبل انعام برائے طبیعیات وصول کنندہ
بیسویں صدی کے جاپانی سائنس دان
Short description is different from Wikidata